Henrijs Etkinss

Henrijs Ernests Etkinss (;  Lestera —  Hadersfīlda) bija Lielbritānijas starptautiskais meistars šahā (1950). Pēc profesijas skolotājs.

 Biogrāfija 
Beidzis Kembridžas Universitāti un visu mūžu strādājis dažādās Anglijas augstskolās par matemātikas skolotāju. Ar šahu nodarbojies tikai savam vaļaspriekam. Neraugoties uz to, daudzos šaha turnīros sasniedzis labus rezultātus. 1882. gadā kļuvis par Lesteras šaha kluba biedru, bet 1889. gadā uzvarējis Lesteras pilsētas šaha čempionātā. 1899. gadā Amsterdamā uzvarējis spēcīgā Eiropas šaha amatieru turnīrā.DCA Congress 27th (1899) 1902. gadā Hannoverē 13. Vācijas šaha savienības kongresā ieņēmis 3. vietu aiz Davida Janovska un Harija Pilsberija.13th DSB Kongress (Hanover) (1902) 1912. gadā uzvarējis mačā citu Anglijas šahistu Frederiku Jeitsu ar 3:0. Savdabīgu rekordu uzstādījis Lielbritānijas šaha čempionātos, kuros piedalījies 11 reizes, no kurām deviņas reizes uzvarējis  (1905—1911, 1924—1925), kā arī izcīnījis sudraba (1904) un bronzas (1937) medaļas.British Chess Champions 1904-present Pārstāvējis Anglijas komandu Pasaules šaha olimpiādēs, kurās piedalījies 2 reizes (1927, 1935) un komandu vērtējumā izcīnījis bronzas (1927) medaļu.OlimpBase :: Men's Chess Olympiads :: Henry Ernst Atkins

Lai gan savas dzīves laikā Etkinss bija piedalījies tikai sešos starptautiskos šaha turnīros (ieskaitot Pasaules šaha olimpiādes) FIDE 1950. gadā viņam kā vienam no pirmajiem piešķīra starptautiskā meistara (IM) nosaukumu.

 Atsauces 

 Ārējās saites 

Kategorija:1872. gadā dzimušie
Kategorija:1955. gadā mirušie
Kategorija:Lielbritānijas šahisti